
Temeljem članka 118. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, i 7/17., 68/18., 98/19., 64/20., 151/22. i 156/23.) i članka 58. i 152. Statuta Osnovne škole Ivanska, Školski odbor Osnovne škole Ivanska, na svojoj sjednici 17. sjednici održanoj dana 12.06. 2026. godine donosi

PRAVILNIK O RADU 
ŠKOLSKE KUHINJE

1. OPĆE ODREDBE
Članak 1.
Odredbe Pravilnika o radu školske kuhinje  (u daljnjem tekstu: Pravilnik) odnose se na rad školske kuhinje Osnovne škole Ivanska (u daljnjem tekstu: Škola) smještene u Ivanskoj  P. Preradovića 2         i školske kuhinje Područne škole Narta smještene u Narti, Narta 276 a.
Članak 2.
Ovim Pravilnikom uređuje se organizacija rada školske kuhinje, prava korištenja njenih usluga, radnici u školskoj kuhinji, način financiranja te pravo pristupa i kontrole rada.
Članak 3.
Izrazi koji se koriste u ovom Pravilniku neutralni su i odnose se na osobe oba spola.
1. ORGANIZACIJA RADA
Članak 4.
U školi može biti organizirana priprema i serviranje mliječnog obroka,  ručka i užina.
Članak 5.
Školska kuhinja radi tijekom školske godine, u periodu od 1.9. do 31.08.
Članak 6.
(1) Hrana se u školskoj kuhinji priprema temeljem jelovnika koji se izrađuje koncem mjeseca za sljedeći mjesec, uz objavu na oglasnoj ploči.                                                                                          (2) Jelovnik zajednički izrađuju kuharice, a odobrava ga ravnatelj.                                                               (3) U pripremi jelovnika mogu sudjelovati i druge osobe koje imenuje ravnatelj.                                   (4) Izmjena jelovnika moguća je u opravdanim slučajevima.
Članak 7.
Jelovnik mora biti u skladu s propisima kojima se uređuju normativi za prehranu učenika u osnovnoj školi i Nacionalnim smjernicama za prehranu učenika u osnovnim školama koje je pripremilo Ministarstvo zdravlja / Hrvatski zavod za javno zdravstvo.                                                           
Članak 8.
(1) Učenici u matičnoj školi uzimaju dnevni obrok za vrijeme velikih odmora.
(2) Učenici se hrane u blagovaonici Škole.                                                                                                                    (3) Hranu učenicima poslužuje kuharica uz pomoć pomoćne kuharice.





II. PRAVO KORIŠTENJA USLUGE ŠKOLSKE KUHINJE
Članak 9.
(1) Pravo na prehranu u školskoj kuhinji imaju svi učenici.
(2) Mjesečna cijena prehrane u školskoj kuhinji utvrđuje se temeljem broja nastavnih dana u mjesecu i cijene obroka određene Odlukom o kriterijima i načinu financiranja, odnosno sufinanciranja troškova prehrane za učenike osnovnih škola za pojedinu školsku godinu.

III. RADNICI U ŠKOLSKOJ KUHINJI
Članak 10.
(1) U školskoj kuhinji matične škole rade kuharica i pomoćna kuharica. 
(2) U područnoj školi Narta radi kuharica.

Članak 11.
Dnevno radno vrijeme određuje se Godišnjim planom i programom rada Škole i u pravilu je                od 6,00 do 14,00 sati.
Članak 12.
Kuharica je dužna pridržavati se jelovnika. Izmjena jelovnika tijekom mjeseca moguća je samo uz opravdani razlog.
Članak 13.
Kuharica je odgovorna za kvalitetno pripremanje obroka uz vođenje brige o ekonomičnosti namirnica te za podjelu obroka u propisanim količinama i odgovarajuće temperature.
Članak 14.
(1) Kuharica je odgovorna za dnevnu nabavku namirnica.                                                                        (2) Nije dozvoljena narudžba namirnica koje nisu predviđene jelovnikom i u većim količinama od      tjedne/mjesečne potrebe.                                                                                                                                           (3) Potrebne namirnice za školsku kuhinju nabavljaju se od dobavljača s kojima je škola temeljem Pravilnika o provedbi postupka jednostavne nabave sklopila ugovor ili putem narudžbenice za dobavljače s kojima nije sklopljen ugovor.                                                                                             (4) Kuharice vode knjigu nabave namirnica s evidentiranim datumom dostave namirnica u školu.          (5) Potrebu nabave namirnica – narudžbu, kuharice predaju u tajništvo, odnosno predaju telefonski dobavljaču uz bilješku o istome.                                                                                                              (6) Otpremnice za preuzete namirnice, kuharice su dužne predati u računovodstvo.
Članak 15.
Kuharica je odgovorna za higijensko-epidemiološku čistoću jela, pribora za jelo, prostora u kuhinji, pripadajućim prostorijama i blagovaonici, za izvršavanje radnih zadaća sukladno HACCP studiji te ažurno i uredno vođenje evidencija izdanih temeljem HACCAP studije.
Članak 16.
Kuharice i pomoćna kuharica odgovorne su za svoj  redoviti zdravstveni pregled te su dužne redovito pohađati tečaj za stjecanje osnovnog znanja o zdravstvenoj ispravnosti namirnica i osobnoj higijeni osoba koje rade u proizvodnji i prometu namirnicama.                                                                           
Članak 17.
Kuharice i pomoćna kuharica zadužene su za pripremanje hrane prigodom održavanja stručnih skupova, natjecanja i drugih školskih svečanosti.
Članak 18.
Ostali poslovi kuharica i pomoćne kuharice  propisani su Pravilnikom o djelokrugu rada tajnika te administrativno tehničkim i pomoćnim poslovima koji se obavljaju u osnovnoj školi, Pravilnikom o sistematizaciji radnih mjesta.
IV. NAČIN FINANCIRANJA

Članak 19.
Troškovi školske kuhinje mogu se financirati iz prihoda koje se formiraju od:
- ukupnog prihoda Škole namijenjenog za materijalne troškove Škole u okviru redovitih 
  materijalnih troškova poslovanja Škole                                                                                                                        
- Sredstava jedinice lokalne i područne (regionalne) samouprave za sufinanciranje prehrane 
  učenika u školskoj kuhinji 
- Sredstava projekata za koje je nositelj Osnivač
- Sredstava osiguranih u okviru  Državnog proračuna Republike Hrvatske i Europskih fondova

Članak 20.
Ako se trošak obroka financira sukladno članku 19. st. alineja 6., te je obrok besplatan za roditelje/skrbnike, evidenciju konzumacije broja obroka razrednici su obvezni u e-Dnevniku evidentirati najkasnije zadnjeg dana u mjesecu za tekući mjesec.

Članak 21.
Prihodi i rashodi školske kuhinje knjigovodstveno se vode prema važećem Pravilniku o proračunskom računovodstvu i Računskom planu.



V. PRAVO PRISTUPA I KONTROLA RADA

Članak 22.
(1) Pristup i zadržavanje u školskoj kuhinji dozvoljeno je osim kuharica i:
- ravnateljici i tajnici Škole kad  obavljaju kontrolu rada
- radnicima Zavoda za javno zdravstvo
- sanitarni inspektorima kad obavljaju kontrolu rada
(2) Boravak neovlaštenih osobama strogo je zabranjen.                                                                         (3) Za boravak neovlaštenih osoba u školskoj kuhinji odgovorna je kuharica Škole.





Članak 23.
Pregled rada školske kuhinje obuhvaća:
- stručni rad kuhinjskog osoblja
- primjenu i provedbu propisa o radu školske kuhinje
- higijenu radnika školske kuhinje
- sigurnost, ispravnost i higijenu prostora školske kuhinje
- kvalitetu i kvantitetu namirnica
- namjensko trošenje namirnica i robe školske kuhinje
- nabavu i dostavu namirnica i roba za školsku kuhinju
- pripremanje i posluživanje hrane
- vođenje dokumentacije utvrđene člankom 14. ovog Pravilnika
- održavanje prostora, opreme, posuđa i pribora školske kuhinje
- razvrstavanje, evidentiranje i zbrinjavanje ostataka i otpada školske kuhinje 

Članak 24.
Nadzor u rad školske kuhinje obavljaju:
. ovlašteni radnici Zavoda za javno zdravstvo
- ovlaštene i službene osobe po službenoj dužnosti
- ravnatelj škole, u rad i poslovanje školske kuhinje
- tajnik škole, u primjeni propisa i radnih odnosa
- računovodstveni voditelj, u nabavu namirnica i roba za školsku kuhinju.

VII. ZAVRŠNE ODREDBE
Članak 25.
(1) Ovaj Pravilnik stupa na snagu osmog dana od dana objave na oglasnoj ploči Škole . 
(2) Pravilnik o radu školske kuhinje objavljen je na oglasnoj ploči dana 15.06.2026. god., a stupio je na snagu dana 23.06.2026. godine.

